**Laikinųjų darbų įgyvendinimas 2020 metais**

Biržų rajono savivaldybės 2020 metų užimtumo didinimo programoje numatytiems laikiniesiems darbams vykdyti skirta 256 tūkst. Eur, iš jų 91,2 tūkst. Eur – Lietuvos Respublikos valstybės biudžeto specialioji tikslinė dotacija, 164,8 tūkst. Eur – savivaldybės biudžeto lėšos.

2020 m. užimtumo didinimo programos lėšos buvo naudojamos laikiniesiems darbams organizuoti. Įgyvendinant užimtumo didinimo programą buvo prižiūrimos ir tvarkomos seniūnijų visuomeninės paskirties teritorijos ir jose esantys objektai. Laikinuosius darbus organizavo Savivaldybės administracijos seniūnijos, VšĮ Respublikinės Panevėžio ligoninė ir Biržų regioninio parko direkcija.

Iš programos lėšų buvo kompensuojamos su darbo santykiais susijusios išlaidos, kitos, su viešųjų ar laikinųjų darbų organizavimu susijusios išlaidos, bei šių darbų administravimo išlaidos.

Duomenys apie 2018–2020 m. Savivaldybės užimtumo didinimo programoje numatytus laikinuosius darbus:

|  |  |  |  |
| --- | --- | --- | --- |
| Laikinųjų darbų vykdytojai | Įdarbinta asmenų, registruotų Užimtumo tarnyboje | | |
| 2018 m. | 2019 m. | 2020 m. |
| Biržų miesto seniūnija | 33 | 31 | 40 |
| Vabalninko seniūnija | 12 | 16 | 29 |
| Nemunėlio Radviliškio seniūnija | 1 | 2 | 3 |
| Pabiržės seniūnija | 4 | 6 | 9 |
| Pačeriaukštės seniūnija | 4 | 3 | 6 |
| Papilio seniūnija | 9 | 9 | 9 |
| Parovėjos seniūnija | 5 | 6 | 8 |
| Širvėnos seniūnija | 9 | 8 | 12 |
|  |  |  |  |
| Biržų regioninio parko direkcija | 2 | 3 | 2 |
| VšĮ Respublikinė Panevėžio ligoninė | - | - | 1 |
| Iš viso | 79 | 84 | 119 |
| Skirta lėšų laikiniesiems darbams vykdyti, tūkst. Eur, t. sk.:  valstybės tikslinių dotacijų  Savivaldybės biudžeto lėšų | 177,1  70,2  106,9 | 187,7  86,8  101,0 | 256,0  91,2  164,8 |